ایستانبول ساغلیق بیلیملری اونیورسیته‌سی اؤیرتیم اویه‌لری صونعی اینسان دریسی اوره‌ته‌جک.
اونیورسیته‌نین خوجالاری دکتر ارکان تورک‌ار بوران، دکتر آیدین طهماسبی‌فر و دکتر بنگی ییلمازین، یاپای اینسان دریسی اورتیلمه‌سی اوچون یئریتدیکلری پروژه تورکیه بیلیمسل و تکنولوژیک آراشدیرما قورومو توبیتاک طرفین‌دن دستک‌لنه‌جک.
تورک بیلیم اینسانلاری یئرلی ساغلیق پروگراملاری، آشی/واکسن چالیشمالاری، ائم/درمان اورتیمی، ساغلیق مشاوره خیدمتلری و بیومدیکال مهندس‌لیک خیدمتلری، توخو(بافت) اورتیمی ایشلری چرچیوه‌سین‌ده اورون و ماتئریال گلیشدیرمک اوچون چالیشمالار یئریدیر.
بو چالیشمالارلا هم اؤلکه اقتصادینا قاتقی اولاجاق هم ده اؤز درمانینی اورتن، اؤز واکسنینی الده ائده، اؤز صونعی توخوسونو، اؤز طبی تئکنولوژیلرینی اورتن بیر تورکیه سوره‌جینه سرعت وئریله‌جک.
پروژه یئریدیجیسی دکتر ارکان تورک‌ار بوران مختلیف طبقه‌لردن اولوشان و چوخ اؤنملی حیاتی فعالیتی یئرینه یئتیره‌ن درینین، یانیق، جراحی مداخیله‌لر، ژئتیک پروبلئملر کیمی تراومالار نتیجه‌سین‌ده اصلی ایشلولرینی یئرینه گتیره‌بیلمز حالا گلمه‌سینین اؤلومه قدر اولان آغیر نتیجه‌لره یول آچاجاغینا دقت چکدی.
مختلیف تراومالارلا ایتیریله‌ن دریلرین آچیق حال‌دا قالان یارالارین‌دا اؤلومجول باکتری انفکسیون سببی ایله بو بؤلگه‌لرین باغلانماسی ضرورتینین دری و یا یاپای دری اورتیلمه‌سینی گرکلی حالا گتیردیگینه ایشاره ائد‌ن بوران،
"اوزرینده چالیشدیغیمیز پروژه‌ده صونعی دری اورتیمینده اؤنم‌لی مسافه‌لر قطع ائتدیک. پروژه چرچیوه‌سین‌ده، توخو مهندس‌لیگی یاناشیمی ایله لابراتوردا دری حجره‌لری چوخالدیلیب، کومپوزیت ممبران اوزرینه یئرلشدیریله‌رک و بؤیومه فاکتورلاری ایستیفاده ائدیله‌رک یارا اورتامیندا توخو یئنیلنمه‌سینی سرعتله‌ند‌یره‌جک، محافظ فونک‌سیونونو یئرینه یئتیره‌جک صونعی دری الده ائدیله‌بیله‌جکدیر. الده ائدجییمیز اورون، یارا اؤرتویو و یا صونعی دری کیمی ایستیفاده ائدیله‌بیله‌جک" دئدی.
